CELEX: 32015R1576
Language: el
Date: 2015-07-06 00:00:00
Title: Κατ' εξουσιοδότηση κανονισμός (ΕΕ) 2015/1576 της Επιτροπής, της 6ης Ιουλίου 2015, για την τροποποίηση του κανονισμού (ΕΚ) αριθ. 606/2009 όσον αφορά ορισμένες οινολογικές πρακτικές και του κανονισμού (ΕΚ) αριθ. 436/2009 όσον αφορά την εγγραφή των πρακτικών αυτών στα βιβλία που πρέπει να τηρούνται στον αμπελοοινικό τομέα

23.9.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 246/1
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2015/1576 ΤΗΣ ΕΠΙΤΡΟΠΉΣ
   της 6ης Ιουλίου 2015
   για την τροποποίηση του κανονισμού (ΕΚ) αριθ. 606/2009 όσον αφορά ορισμένες οινολογικές πρακτικές και του κανονισμού (ΕΚ) αριθ. 436/2009 όσον αφορά την εγγραφή των πρακτικών αυτών στα βιβλία που πρέπει να τηρούνται στον αμπελοοινικό τομέα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 75 παράγραφος 2 και το άρθρο 75 παράγραφος 3 στοιχείο ζ) και το άρθρο 147 παράγραφος 3 στοιχείο ε),
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 3 του κανονισμού (ΕΚ) αριθ. 606/2009 της Επιτροπής (2), οι εγκεκριμένες οινολογικές πρακτικές καθορίζονται στο παράρτημα I Α του εν λόγω κανονισμού. Ο Διεθνής Οργανισμός Αμπέλου και Οίνου εξέδωσε ψηφίσματα με τα οποία επιτρέπονται οι τρεις νέες οινολογικές πρακτικές. Για να ληφθεί υπόψη η τεχνική πρόοδος και να δοθούν στους παραγωγούς της Ένωσης οι ίδιες δυνατότητες με εκείνες που παρέχονται στους παραγωγούς των τρίτων χωρών, κρίνεται σκόπιμο να επιτραπούν στην Ένωση οι εν λόγω νέες οινολογικές πρακτικές υπό τους όρους χρήσης που καθορίστηκαν από τον Διεθνή Οργανισμό Αμπέλου και Οίνου.
            
         
               (2)
            
            
               Ορισμένες οινολογικές πρακτικές είναι ιδιαίτερα εκτεθειμένες στον κίνδυνο δόλιας χρήσης και πρέπει να καταγράφονται στα βιβλία σύμφωνα με τις διατάξεις του άρθρου 41 του κανονισμού (ΕΚ) αριθ. 436/2009 της Επιτροπής (3). Για τον λόγο αυτό, οι τρεις νέες οινολογικές πρακτικές, που είναι η επεξεργασία των οίνων με τεχνολογία μεμβρανών σε συνδυασμό με ενεργό άνθρακα, η χρήση συμπολυμερών πολυβινυλιμιδαζολίου-πολυβινυλοπυρρολιδόνης και η χρήση χλωριούχου αργύρου, δεδομένου ότι οι δύο τελευταίες ουσίες είναι τεχνολογικά βοηθήματα, θα πρέπει να εγγράφονται στα βιβλία.
            
         
               (3)
            
            
               Ως εκ τούτου, οι κανονισμοί (ΕΚ) αριθ. 606/2009 και (ΕΚ) αριθ. 436/2009 θα πρέπει να τροποποιηθούν αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποίηση του κανονισμού (ΕΚ) αριθ. 606/2009
   Το παράρτημα I Α του κανονισμού (ΕΚ) αριθ. 606/2009 τροποποιείται σύμφωνα με το παράρτημα του παρόντος κανονισμού.
   Άρθρο 2
   Τροποποίηση του κανονισμού (ΕΚ) αριθ. 436/2009
   Στο άρθρο 41 παράγραφος 1 πρώτο εδάφιο του κανονισμού (ΕΚ) αριθ. 436/2009 προστίθενται τα ακόλουθα στοιχεία:
   
               «κδ)
            
            
               επεξεργασία με τεχνολογία μεμβρανών σε συνδυασμό με ενεργό άνθρακα·
            
         
               κε)
            
            
               χρήση συμπολυμερών πολυβινυλιμιδαζολίου-πολυβινυλοπυρρολιδόνης
            
         
               κστ)
            
            
               χρήση χλωριούχου αργύρου.».
            
         Άρθρο 3
   Έναρξη ισχύος
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Ιουλίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 347 της 20.12.2013, σ. 671.
   
      (2)  Κανονισμός (ΕΚ) αριθ. 606/2009 της Επιτροπής, της 10ης Ιουλίου 2009, για καθορισμό ορισμένων λεπτομερειών εφαρμογής του κανονισμού (ΕΚ) αριθ. 479/2008 όσον αφορά τις κατηγορίες αμπελοοινικών προϊόντων, τις οινολογικές πρακτικές και τους περιορισμούς στους οποίους υπόκεινται (ΕΕ L 193 της 24.7.2009, σ. 1).
   
      (3)  Κανονισμός (ΕΚ) αριθ. 436/2009 της Επιτροπής, της 26ης Μαΐου 2009, για τις λεπτομέρειες εφαρμογής του κανονισμού (ΕΚ) αριθ. 479/2008 του Συμβουλίου όσον αφορά το αμπελουργικό μητρώο, τις υποχρεωτικές δηλώσεις και τη συγκέντρωση στοιχείων για την παρακολούθηση της αγοράς, τα συνοδευτικά έγγραφα μεταφοράς των προϊόντων και τα βιβλία που πρέπει να τηρούνται στον αμπελοοινικό τομέα (ΕΕ L 128 της 27.5.2009, σ. 15).
   
      ΠΑΡΑΡΤΗΜΑ
      Το παράρτημα I A του κανονισμού (ΕΚ) αριθ. 606/2009 τροποποιείται ως εξής:
      
                  1)
               
               
                  Στον πίνακα, προστίθενται οι ακόλουθες σειρές 53, 54 και 55:
                  
                              1
                           
                           
                              2
                           
                           
                              3
                           
                        
                              Οινολογική πρακτική
                           
                           
                              Όροι χρήσης
                           
                           
                              Όρια χρήσης
                           
                        
                              «53
                           
                           
                              Επεξεργασία των οίνων με τεχνολογία μεμβρανών σε συνδυασμό με ενεργό άνθρακα για μείωση της περίσσειας 4-αιθυλοφαινόλης και 4-αιθυλογουαϊακόλης
                           
                           
                              Για τους οίνους και υπό τις προϋποθέσεις του προσαρτήματος 19
                           
                           
                               
                           
                        
                              54
                           
                           
                              Χρήση συμπολυμερών πολυβινυλιμιδαζολίου-πολυβινυλοπυρρολιδόνης (PVI/PVP)
                           
                           
                              Για τα γλεύκη και τους οίνους και υπό τις προϋποθέσεις του προσαρτήματος 20
                           
                           
                              Με ανώτερο όριο χρήσης 500 mg/l (σε περίπτωση χρήσης τόσο στο γλεύκος όσο και στον οίνο, η συνολική δόση δεν μπορεί να υπερβαίνει τα 500 mg/l)
                           
                        
                              55
                           
                           
                              Χρήση χλωριούχου αργύρου
                           
                           
                              Για τους οίνους και υπό τις προϋποθέσεις του προσαρτήματος 21
                           
                           
                              Με ανώτερο όριο χρήσης 1 g/hl, υπολείμματα στον οίνο < 0,1 mg/l (άργυρος)»
                           
                        
            
                  2)
               
               
                  Προστίθενται τα ακόλουθα προσαρτήματα 19, 20 και 21:«
                     Προσάρτημα 19
                     
                        Απαιτήσεις για την επεξεργασία των οίνων με τεχνολογία μεμβρανών σε συνδυασμό με ενεργό άνθρακα για μείωση της περίσσειας 4-αιθυλοφαινόλης και 4-αιθυλογουαϊακόλης
                     
                     Σκοπός της επεξεργασίας είναι να μειωθεί η περιεκτικότητα σε 4-αιθυλοφαινόλη και 4-αιθυλογουαϊακόλης μικροβιακής προέλευσης, η οποία συνιστά οργανοληπτικό ελάττωμα και καλύπτει τα αρώματα του οίνου.
                     Απαιτήσεις:
                     
                                 1)
                              
                              
                                 Η επεξεργασία εφαρμόζεται υπό την ευθύνη οινολόγου ή ειδικευμένου τεχνικού.
                              
                           
                                 2)
                              
                              
                                 Η επεξεργασία πρέπει να καταγράφεται στα βιβλία που αναφέρονται στο άρθρο 147 παράγραφος 2 του κανονισμού (ΕΕ) αριθ. 1308/2013.
                              
                           
                                 3)
                              
                              
                                 Οι μεμβράνες που χρησιμοποιούνται πρέπει να είναι σύμφωνες με τις προδιαγραφές του κανονισμού (ΕΚ) αριθ. 1935/2004 και του κανονισμού (ΕΕ) αριθ. 10/2011, καθώς και με τις εθνικές διατάξεις που θεσπίζονται για την εφαρμογή τους. Πρέπει να πληρούν τις προδιαγραφές του Διεθνούς Οινολογικού Κώδικα που εκδίδεται από τον Διεθνή Οργανισμό Αμπέλου και Οίνου.
                              
                           
                  
                     Προσάρτημα 20
                     
                        Απαιτήσεις για τα συμπολυμερή πολυβινυλιμιδαζολίου-πολυβινυλοπυρρολιδόνης (PVI/PVP)
                     
                     Σκοπός της χρήσης PVI/PVP είναι η πρόληψη των αλλοιώσεων που οφείλονται στις πολύ υψηλές περιεκτικότητες σε μέταλλα και ο περιορισμός της ανεπιθύμητης υψηλής συγκέντρωσης μετάλλων.
                     Απαιτήσεις:
                     
                                 1)
                              
                              
                                 Τα συμπολυμερή πρέπει να απομακρύνονται με διήθηση εντός το πολύ δύο ημερών από την προσθήκη τους, λαμβανομένης υπόψη της αρχής της προφύλαξης.
                              
                           
                                 2)
                              
                              
                                 Στην περίπτωση θολών γλευκών, το συμπολυμερές πρέπει να προστίθεται το νωρίτερο δύο ημέρες πριν από τη διήθηση.
                              
                           
                                 3)
                              
                              
                                 Η επεξεργασία εφαρμόζεται υπό την ευθύνη οινολόγου ή ειδικευμένου τεχνικού.
                              
                           
                                 4)
                              
                              
                                 Η επεξεργασία πρέπει να καταγράφεται στα βιβλία που αναφέρονται στο άρθρο 147 παράγραφος 2 του κανονισμού (ΕΕ) αριθ. 1308/2013.
                              
                           
                  
                     Προσάρτημα 21
                     
                        Απαιτήσεις για τον χλωριούχο άργυρο
                     
                     Ο χλωριούχος άργυρος χρησιμοποιείται για την επεξεργασία των οίνων με σκοπό την αφαίρεση μη φυσιολογικών οσμών λόγω ζύμωσης και αποθήκευσης (προκαλούμενων από αναγωγικές αντιδράσεις οι οποίες χαρακτηρίζονται από την παρουσία υδροθείου και θειολών).
                     Απαιτήσεις:
                     
                                 1)
                              
                              
                                 Η επεξεργασία εφαρμόζεται υπό την ευθύνη οινολόγου ή ειδικευμένου τεχνικού.
                              
                           
                                 2)
                              
                              
                                 Η επεξεργασία πρέπει να καταγράφεται στα βιβλία που αναφέρονται στο άρθρο 147 παράγραφος 2 του κανονισμού (ΕΕ) αριθ. 1308/2013.
                              
                           
                                 3)
                              
                              
                                 Ο χλωριούχος άργυρος που προστίθεται στον οίνο πρέπει να εφαρμόζεται σε αδρανές υπόστρωμα, όπως π.χ. kieselguhr (γη διατόμων), μπεντονίτη, καολίνη κ.λπ. Το ίζημα πρέπει να απομακρύνεται με οποιαδήποτε κατάλληλη φυσική διαδικασία και να υφίσταται επεξεργασία από εξειδικευμένο τομέα.
                              
                           ».